E E L N Õ U

NARVA LINNAVALITSUS

K O R R A L D U S

Narva









  ___. 08.2010. a nr ___-k 

Narvas Linda tänav 4 hoones asuvate ruumide 

üüritasu kehtestamine 
(GOL PLUS UÜ)

1. ASJAOLUD JA MENETLUSE KÄIK

Narva Linnavalitsuse Linnavara- ja Majandusametile laekus avaldus GOL PLUS UÜ-lt, registrikood 11890178, juhatuse liige Inga Skantseva, milles palutakse kehtestada soodusüüri Narvas Linda tänav 4 hoones asuvate 1. korruse ruumide nr 5, 6, 18, 18a, 19 üldpindalaga 83,3 m2 kasutamise eest. Ruumid kasutatakse kohvikuna.  
1996. aastal eelnimetatud ruumid anti kasutusse AS-le Vant kohviku korraldamiseks ning  soodusüüri kehtestamisega. 

Alates 01.01.2010 tasus AS Vant kasutatava ruumide 1m2 eest 28,54 krooni kuus. Vastavalt Narva Linnavalitsuse 28.04.2004 määruse nr 391 lisale „Üüritasu arvestuse metoodiline juhend linnavara kasutusse andmisel” moodustab eelnimetatud ruumide arvestuslik üüritasu kohvikuna kasutamiseks 80,44 krooni kuus.
Alates 01.07.2010 üürileping AS-ga Vant on lõpetatud ning ruumid anti üürile GOL PULS UÜ-le määramata ajaks.

Kohvik töötab kui temaatiline spordikohvik ning kohviku põhikülastajad on endised sportlased ja spordisõbrad.

GOL PLUS UÜ juhtkond põhjendab oma taotlust soodusüüri kehtestamise kohta sellega, et firma on alles moodustatud ning arengu alguses. GOL PLUS UÜ arvamusel arvestusliku üüritasu kehtestamine viib firmat majandusraskustele ning seejärel kohviku sulgemisele ja 3 töökohta likvideerimisele.    

Antud juhul linna huvi seisneb töökohtade säilitamises ning tulu saamises linnavara üürile andmisest. 

GOL PLUS UÜ avaldust arutati Narva Linnavalitsuse linnavarakomisjoni istungil 11.08.2010.a (protokoll nr 8) ja otsustati:

1. Kehtestada GOL PLUS UÜ-le, registrikood 11890178, Narvas Linda tänav 4 hoone           1. korruse ruumide nr 5, 6, 18, 19 üldpindalaga 83,3 m2 kasutamise eest üüritasu 50% ulatuses arvestuslikust üüritasust kuus kuni 31.08.2011. a. 
2. Narva Linnavalitsuse Linnavara- ja Majandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD JÄRELDUSED

Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
Narva Linnavolikogu 17.03.2005.a määruse nr 14/52 “Linnavara kasutusse andmise kord” punktide 7.2, 7.2.7 kohaselt linnavalitsuse korraldusega võib linnavara kasutusse anda tasuta või „Üüritasu arvestuse metoodilise juhendiga” ette nähtust madalama tasu eest tähtajaga kuni 5 aastat või määramata ajaks linna huvidest tulenevatel juhtudel. 

3. OTSUS

Kehtestada GOL PLUS UÜ-le, registrikood 11890178, Narvas Linda tänav 4 hoone 1. korruse ruumide nr 5, 6, 18, 19 üldpindalaga 83,3 m2 kasutamise eest üüritasu 50% ulatuses arvestuslikust üüritasust kuus kuni 31.08.2011. a. 

4. RAKENDUSSÄTTED

4.1. Narva Linnavalitsuse Linnavara- ja majandusametil teha korraldus teatavaks GOL PLUS    UÜ-le.
4.2. Korraldus jõustub seadusega sätestatud korras.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

